
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului de modificare a Directivei 2007/2/CE în ceea ce privește simplificarea anumitor cerințe referitoare la instituirea infrastructurii pentru informații spațiale în Uniune
(COM(2025)0985 – C10‑0338/2025 – 2025/0393(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0985),
–	având în vedere articolul 294 alineatul (2) și articolul 192 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0338/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul motivat prezentat de Senatul Franței și de Camera deputaților din Italia în cadrul Protocolului nr. 2 privind aplicarea principiilor subsidiarității și proporționalității, în care se susține că proiectul de act legislativ nu respectă principiul subsidiarității,
–	având în vedere avizul Comitetului Regiunilor din [...][footnoteRef:1], [1:  ] 

–	având în vedere avizul Comitetului Economic și Social European din 18 martie 2026[footnoteRef:2], [2:  JO C 0, 00.00.0000, p. 0. ] 

1.	adoptă poziția sa în primă lectură prezentată în continuare;
2.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.




<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de directivă</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Articolele 11 și 12 din Directiva 2007/2/CE precizează că statele membre trebuie să instituie și să exploateze o rețea de servicii pentru căutarea, vizualizarea, descărcarea și transformarea seturilor de date spațiale și apelarea la acestea, precum și să se asigure că autoritățile publice și părțile terțe își pot conecta seturile și serviciile de date spațiale la rețeaua respectivă. Directiva (UE) 2019/1024 stabilește cadrul juridic pentru datele deschise și introduce conceptul de seturi de date cu valoare ridicată, definite ca date a căror reutilizare este asociată cu beneficii importante pentru societate și economie, care includ seturile de date spațiale. În temeiul Directivei (UE) 2019/1024, seturile de date cu valoare ridicată trebuie puse la dispoziție pentru a fi reutilizate în format prelucrabil automat, prin interfețe corespunzătoare de programare a aplicațiilor și, dacă este cazul, prin descărcare în masă. Articolul 1 alineatul (7) din Directiva (UE) 2019/1024 prevede că aceasta reglementează reutilizarea documentelor existente deținute de organismele din sectorul public și întreprinderile publice ale statelor membre, inclusiv a documentelor cărora li se aplică Directiva 2007/2/CE. Pentru a asigura coerența cu Directiva (UE) 2019/1024 și pentru a evita suprapunerea dispozițiilor, cerințele privind instituirea și exploatarea unei rețele de servicii de date spațiale din Directiva 2007/2/CE ar trebui eliminate.
	(10)	Articolele 11 și 12 din Directiva 2007/2/CE precizează că statele membre trebuie să instituie și să exploateze o rețea de servicii pentru căutarea, vizualizarea, descărcarea și transformarea seturilor de date spațiale și apelarea la acestea, precum și să se asigure că autoritățile publice și părțile terțe își pot conecta seturile și serviciile de date spațiale la rețeaua respectivă. Directiva (UE) 2019/1024 stabilește cadrul juridic pentru datele deschise și introduce conceptul de seturi de date cu valoare ridicată, definite ca date a căror reutilizare este asociată cu beneficii importante pentru societate și economie, care includ seturile de date spațiale. În temeiul Directivei (UE) 2019/1024, seturile de date cu valoare ridicată trebuie puse la dispoziție pentru a fi reutilizate în format prelucrabil automat, prin interfețe corespunzătoare de programare a aplicațiilor și, dacă este cazul, prin descărcare în masă. Articolul 1 alineatul (7) din Directiva (UE) 2019/1024 prevede că aceasta reglementează reutilizarea documentelor existente deținute de organismele din sectorul public și întreprinderile publice ale statelor membre, inclusiv a documentelor cărora li se aplică Directiva 2007/2/CE. Pentru a asigura coerența cu Directiva (UE) 2019/1024 și pentru a evita suprapunerea dispozițiilor, cerințele privind instituirea și exploatarea unei rețele de servicii de date spațiale din Directiva 2007/2/CE ar trebui simplificate și limitate la clarificarea modului în care statele membre pot utiliza aranjamente tehnice adecvate pentru căutare și acces.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de directivă</DocAmend>
<Article>Considerentul 14</Article>
	

	Textul propus de Comisie
	Amendamentul

	(14)	Articolul 17 din Directiva 2007/2/CE impune statelor membre obligația de a adopta măsuri care să permită partajarea datelor spațiale colectate la un anumit nivel al autorității publice între toate nivelurile autorităților publice și să se asigure că datele și serviciile spațiale sunt puse la dispoziție în condiții care nu restricționează utilizarea lor pe scară largă. În temeiul Directivei (UE) 2019/1024, datele sunt deschise în mod implicit, lucru care se aplică și datelor spațiale, inclusiv seturilor de date spațiale care intră sub incidența Directivei 2007/2/CE. Prin urmare, articolul 17 ar trebui eliminat în scopul simplificării cadrului juridic și al evitării suprapunerii normelor.
	(14)	Articolul 17 din Directiva 2007/2/CE impune statelor membre obligația de a adopta măsuri care să permită partajarea datelor spațiale colectate la un anumit nivel al autorității publice între toate nivelurile autorităților publice și să se asigure că datele și serviciile spațiale sunt puse la dispoziție în condiții care nu restricționează utilizarea lor pe scară largă. În temeiul Directivei (UE) 2019/1024, datele sunt deschise în mod implicit, lucru care se aplică și datelor spațiale, inclusiv seturilor de date spațiale care intră sub incidența Directivei 2007/2/CE. Prin urmare, articolul 17 ar trebui să se concentreze pe asigurarea accesibilității și a schimbului de date între autoritățile publice, precum și pe reutilizarea informațiilor în sectorul public, în vederea simplificării cadrului juridic și a evitării suprapunerii normelor.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 6</Article>
<DocAmend2>Directiva 2007/2/CE</DocAmend2>
<Article2>Articolele 9, 10 și 12</Article2>
	

	Textul propus de Comisie
	Amendamentul

	(6)	Articolele 9-12 se elimină.
	(6)	Articolele 9, 10 și 12 se elimină.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 6 a – litera a (nouă)</Article>
<DocAmend2>Directiva 2007/2/CE</DocAmend2>
<Article2>Articolul 11 – alineatul 1</Article2>
	

	Textul în vigoare
	Amendamentul

	
	(6a)	Articolul 11 se modifică după cum urmează:

	
	(a)	primul paragraf se înlocuiește cu următorul text:

	1.	Statele membre instituie și exploatează o rețea de servicii, prezentate în continuare, privind seturile și serviciile de date spațiale, pentru care au fost create metadate în conformitate cu prezenta directivă:
	Statele membre se asigură că seturile de date spațiale care intră în domeniul de aplicare al prezentei directive sunt puse la dispoziție și accesibile în conformitate cu Directiva (UE) 2019/1024, inclusiv prin mecanisme tehnice adecvate care permit căutarea și accesul în vederea îndeplinirii sarcinilor publice relevante pentru mediu.

	(a)	servicii de căutare, care permit identificarea seturilor și serviciilor de date spațiale pe baza conținutului metadatelor corespunzătoare și afișarea conținutului metadatelor;
	

	(b)	servicii de vizualizare, care permit cel puțin afișarea, navigarea, mărirea/micșorarea, rotirea panoramică, suprapunerea vizuală a seturilor de date spațiale, precum și afișarea informațiilor explicative și a oricărui conținut pertinent al metadatelor;
	

	(c)	servicii de descărcare, care permit descărcarea de copii ale seturilor de date spațiale sau ale unor părți ale acestora, precum și accesarea directă a acestora, atunci când este posibil;
	

	(d)	servicii de prelucrare, care permit prelucrarea seturilor de date spațiale în vederea realizării interoperabilității;
	

	(e)	servicii care permit apelarea la serviciile de date spațiale.
	

	Aceste servicii țin seama de cerințele utilizatorilor din domeniu și sunt ușor de utilizat, disponibile publicului și pot fi accesate prin intermediul Internetului sau prin orice alt mijloc de telecomunicație adecvat.
	


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 6 a – litera b (nouă)</Article>
<DocAmend2>Directiva 2007/2/CE</DocAmend2>
<Article2>Articolul 11 – alineatele 2 și 3</Article2>
	

	Textul propus de Comisie
	Amendamentul

	
	(b)	al doilea și al treilea paragraf se elimină.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 7 – litera b – punctul i (nou)</Article>
<DocAmend2>Directiva 2007/2/CE</DocAmend2>
<Article2>Articolul 13 – alineatul 1 – paragraful 2 – partea introductivă</Article2>
	

	Textul propus de Comisie
	Amendamentul

	(b)	la al doilea paragraf, partea introductivă se înlocuiește cu următorul text:

	(b)	al doilea paragraf se modifică după cum urmează:

	
	(i) teza introductivă se înlocuiește cu următorul text: 

	Statele membre pot limita accesul public la seturile și serviciile de date spațiale în cazul în care un astfel de acces ar putea afecta:;
	 Statele membre pot limita sau exclude accesul public la seturile și serviciile de date spațiale în cazul în care un astfel de acces ar putea afecta:


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 7 – litera b – punctul ii (nou)</Article>
<DocAmend2>Directiva 2007/2/CE</DocAmend2>
<Article2>Articolul 13 – alineatul 1 – paragraful 2 – litera b</Article2>
	

	Textul în vigoare
	Amendamentul

	
	(ii)	litera (b) se înlocuiește cu următorul text:

	(b)	relațiile internaționale, siguranța publică sau apărarea națională;
	(b)	relațiile internaționale, siguranța publică, apărarea națională sau ordinea publică;


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 10</Article>
<DocAmend2>Directiva 2007/2/CE</DocAmend2>
<Article2>Articolul 17</Article2>
	

	Textul propus de Comisie
	Amendamentul

	(10)	Articolul 17 se elimină.
	eliminat


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 10 a – litera a (nouă)</Article>
<DocAmend2>Directiva 2007/2/CE</DocAmend2>
<Article2>Articolul 17 – alineatul 1</Article2>
	

	Textul în vigoare
	Amendamentul

	
	(10a)	Articolul 17 se modifică după cum urmează:

	
	(a)	primul paragraf se înlocuiește cu următorul text:

	1.	Fiecare stat membru adoptă măsurile necesare partajării seturilor și serviciilor de date spațiale între autoritățile publice menționate la articolul 3 alineatul (9) literele (a) și (b). Măsurile respective permit autorităților publice în cauză să obțină accesul la seturile și serviciile de date spațiale, să facă schimb și să utilizeze seturile și serviciile respective, în scopul îndeplinirii sarcinilor publice care pot avea un impact asupra mediului.
	1.	Statele membre se asigură că autoritățile publice pot accesa și face schimb de date spațiale care intră sub incidența prezentei directive și sunt necesare pentru îndeplinirea sarcinilor publice care pot avea un impact asupra mediului.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 10 a – litera b (nouă)</Article>
<DocAmend2>Directiva 2007/2/CE</DocAmend2>
<Article2>Articolul 17 – alineatul 2</Article2>
	

	Textul în vigoare
	Amendamentul

	
	(b)	alineatul (2) se înlocuiește cu următorul text:

	2.	Măsurile prevăzute la alineatul (1) exclud orice restricție susceptibilă de a crea, în momentul utilizării, obstacole practice în partajarea seturilor și serviciilor de date spațiale.
	2.	Dispozițiile care reglementează reutilizarea informațiilor din sectorul public sunt prevăzute în Directiva (UE) 2019/2024 și în alte acte legislative conexe ale Uniunii. Dacă este necesar, statele membre adoptă sau mențin măsuri naționale pentru a asigura un acces efectiv în scopurile menționate la alineatul (1).


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul 10 a – litera c (nouă)</Article>
<DocAmend2>Directiva 2007/2/CE</DocAmend2>
<Article2>Articolul 17 – alineatele 3 și 8</Article2>
	

	Textul propus de Comisie
	Amendamentul

	
	(c)	alineatele (3)-(8) se elimină.


Or. <Original>{EN}en</Original>
</Amend></RepeatBlock-Amend>

[bookmark: _Toc230275105]EXPUNERE DE MOTIVE
Directiva INSPIRE (Directiva 2007/2/CE) a fost adoptată în 2007 pentru a institui o infrastructură europeană de date spațiale care să permită schimbul de informații spațiale de mediu între organizațiile din sectorul public și să îmbunătățească accesul publicului la datele spațiale în întreaga Uniune. În ultimele două decenii, acesta a avut un rol esențial în depășirea unor obstacole precum fragmentarea infrastructurilor de date și barierele din calea schimbului de date, permițând ca informațiile să fie găsite, partajate și utilizate mai ușor în întreaga Europă. 

Comisia și-a prezentat propunerea de modificare a Directivei INSPIRE ca parte a pachetului de simplificare omnibus privind mediul (Omnibus VIII) și ca o componentă legislativă a inițiativei GreenData4All. Propunerea ar simplifica Directiva INSPIRE prin eliminarea cerințelor tehnice redundante pentru serviciile de rețea și schimbul de date, trimițând în schimb la cadrul legislativ orizontal privind datele.

Raportoarea sprijină, în linii mari, obiectivele de simplificare și de aliniere la legislația orizontală privind datele. Sarcina administrativă generată de obligațiile redundante și suprapuse ar trebui redusă, iar coerența cu cadrul Directivei privind datele deschise este binevenită. Cu toate acestea, raportoarea consideră că abordarea Comisiei în anumite domenii riscă să ducă la pierderea unor garanții importante specifice datelor spațiale de mediu.

Reducerea suprapunerii cu Directiva privind datele deschise este adecvată și necesară. Totuși, datele spațiale de mediu – având în vedere rolul lor specific în sprijinirea raportării de mediu, a punerii în aplicare a politicilor și a procesului decizional între autorități – justifică menținerea unor obligații specifice și proporționale în cadrul INSPIRE, chiar și pe măsură ce cadrul general al politicii privind datele evoluează.


[bookmark: _Toc230275106][bookmark: FootprintPageRR]ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportoarea declară că a inclus în raportul său contribuții privind aspecte care țin de subiectul dosarului, pe care le-a primit pentru elaborarea proiectului de raport de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:3] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [3:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	European Federation of National Associations of Water Services (39299129772-62)

	(39299129772-62) 

	Lantmäteriet (Swedish mapping, cadastral and land registration authority)

	Naturvårdsverket (Swedish Environmental Protection Agency)

	French Permanent Representation to the EU 

	Swedish Permanent Representation to the EU

	2. Reprezentanți ai autorităților publice din țările terțe, inclusiv misiuni diplomatice și ambasade ale acestora

	Nu au existat


Raportoarea elaborează lista de mai sus pe propria răspundere.
Dacă în listă sunt identificate persoane fizice prin numele sau funcția lor ori prin ambele, raportoarea declară că a transmis persoanelor fizice în cauză Avizul nr. 484 al Parlamentului European privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

